ΓΡΑΠΤΗ ΕΡΩΤΗΣΗ E-3935/00

υποβολή: Klaus-Heiner Lehne (PPE-DE) προς την Επιτροπή

(13 Δεκεμβρίου 2000)

Θέμα: Διακριτική μεταχείριση, εκ μέρους της ιταλικής αστυνομίας, Γερμανίδας ξεναγού free-lance κατά την διάρκεια ξενάγησης ομάδας φοιτητών

Σύμφωνα με απόφαση της ιταλικής κυβέρνησης, αλλοδαποί ξεναγοί μπορούν να ξεναγούν στην Ιταλία μόνον εφόσον προηγουμένως έχουν συμμετάσχει επιτυχώς σε τοπικές εξετάσεις για την απόκτηση άδειας ξενάγησης σε κάθε πόλη στην οποία πρόκειται να ασκήσουν την εν λόγω δραστηριότητα. Τούτο ισχύει ακόμη και για την ξενάγηση ομάδων που προέρχονται από την χώρα καταγωγής του ξεναγού (στην εν λόγω περίπτωση Γερμανία).

Για τον λόγο αυτό, η ιταλική αστυνομία απαγόρευσε σε Γερμανίδα ξεναγό η οποία ξεναγούσε ομάδα Γερμανών φοιτητών στον καθεδρικό ναό του Λούκκα (Ιταλία) στις 17 Μαΐου 2000 να συνεχίσει να ξεναγεί. Αφού η αστυνομία της ζήτησε να καταθέσει τα προσωπικά της στοιχεία, την διεύθυνσή της και την εταιρεία για την οποία εργαζόταν, εν συνεχεία της απήτησε να εγκαταλείψει τον ναό μαζί με την ομάδα που ξεναγούσε και να σταματήσει αμέσως κάθε δραστηριότητα. Της επέβαλε μάλιστα και πρόστιμο ανερχόμενο σε 1 666 666 ιταλικές λιρέτες.

Η εν λόγω ξεναγόςποστηρίζει ότι οι τοπικοί ξεναγοί δεν είναι συχνά εις θέση να ξεναγήσουν δεόντως ομάδες επισκεπτών όπως η συγκεκριμένη ομάδα" και τούτο διότι δεν γνωρίζουν ούτε τους συσχετισμούς των χώρων που επισκέπτονται οι ομάδες ούτε τα ενδιαφέροντα και τις γνώσεις των επισκεπτών. Η ίδια αδυνατεί για πρακτικούς λόγους να συμμετάσχει σε τοπικές εξετάσεις, διότι τα μαθήματα διαρκούν αρκετούς μήνες και προσφέρονται σποραδικά (κάθε οκτώ χρόνια). Υπό τα δεδομένα αυτά τίθενται τα ακόλουθα ερωτήματα:

1. Πώς κρίνει η Επιτροπή την προαναφερόμενη απόφαση της ιταλικής κυβέρνησης και την συμπεριφορά της αστυνομίας, λαμβανομένηςπόψη της κατοχυρωμένης στο άρθρο 49 της Συνθήκης ΕΚ απαγόρευσης των διακρίσεων στον τομέα της παροχήςπηρεσιών καθώς και της σταθερής νομολογίας του Ευρωπαϊκού Δικαστηρίου;

2. Ποια μέτρα προτίθεται να λάβει η Επιτροπή εάν διαπιστώσει ότι η ιταλική κυβέρνηση και οι ιταλικές αρχές έχουν παραβιάσει το άρθρο 49 της Συνθήκης ΕΚ;

3. Εάν η Επιτροπή θεωρεί ότι η συμπεριφορά της Ιταλίας έχει νόμιμη βάση, μπορεί να αναφέρει ποιο γενικό συμφέρον εξυπηρετεί που θα μπορούσε να δικαιολογήσει τον περιορισμό της ελεύθερης παροχήςπηρεσιών και γιατί θεωρεί ότι πληρούνται οι επιπλέον προϋποθέσεις που απαιτούνται σύμφωνα με τη νομολογία του Ευρωπαϊκού Δικαστηρίου για να καταστήσουν αποδεκτό τον περιορισμό της ελεύθερης παροχήςπηρεσιών;

Απάντηση του κ. Bolkestein εξ ονόματος της Επιτροπής

(29 Ιανουαρίου 2001)

1.-2. Η Επιτροπή θα ήθελε να παραπέμψει το αξιότιμο μέλος στις εξ ονόματός της απαντήσεις του κ. Evans(1) και του κ. Jorgensen(2) στις γραπτές ερωτήσεις P-0901/00 και E-1004/00 αντίστοιχα.

Το πρόστιμο το οποίο επεβλήθη στη γερμανίδα ξεναγό δεν φαίνεται να αντιβαίνει στην κοινοτική νομοθεσία. Στην Ιταλία, το επάγγελμα του ξεναγού είναι νομοθετικώς κατοχυρωμένο, ήτοι η πρόσβαση σε αυτό και η άσκησή του προϋποθέτει την κατοχή σχετικής άδειας. Το Δικαστήριο έχει σαφώς αποφανθεί ότι η εξάρτηση της παροχήςπηρεσιών ξεναγού από την κατοχή άδειας άσκησης επαγγέλματος παραβιάζει την ελευθερία παροχήςπηρεσιών όταν οιπηρεσίες αυτές συνίστανται στην ξενάγηση τουριστών σε χώρους πλην μουσείων και ιστορικών μνημείων τα οποία μπορεί κανείς να επισκεφθεί μόνο με τη συνοδεία ειδικευμένου επαγγελματία ξεναγού.

Προκειμένου να συμμορφωθούν με τη νομολογία του Δικαστηρίου, οι ιταλικές αρχές έχουν καταρτίσει περιφερειακούς καταλόγους στους οποίους προσδιορίζονται οι χώροι που καλύπτονται από αυτήν την εξαίρεση. Συνεπώς, για τους ξεναγούς από άλλα κράτη μέλη που επιθυμούν να ξεναγήσουν ομάδες τουριστών στους χώρους αυτούς μπορεί να ζητηθεί να πληρούνται οι προϋποθέσεις επαγγελματικών προσόντων που επιβάλλει η ιταλική νομοθεσία. Με άλλα λόγια, οι ενδιαφερόμενοι θα πρέπει να αποκτήσουν την απαιτούμενη άδεια είτε μέσω του εθνικού εκπαιδευτικού συστήματος είτε με αναγνώριση των προσόντων τους τα οποία απέκτησαν σε άλλο κράτος μέλος.

Οι ιταλικές αρχές είναι ελεύθερες να επιβάλουν τη νομοθεσία τους μέσω της επιβολής προστίμων. Η ιταλική νομοθεσία προβλέπει την επιβολή ποινής στους ξεναγούς που παραβαίνουν τις εν λόγω διατάξεις ανεξάρτητα από την εθνικότητά τους. Ως εκ τούτου, τα πρόστιμα δεν έχουν χαρακτήρα διακριτικής μεταχείρισης. Επομένως, δενπάρχει στοιχείο που θα μπορούσε να δικαιολογήσει την ανάληψη σχετικής δράσης από πλευράς της Επιτροπής.

3. Σύμφωνα με τη νομολογία του Δικαστηρίου, το γενικό συμφέρον που δικαιολογεί τους σχετικούς περιορισμούς είναι η ορθή αξιολόγηση των χώρων και πραγμάτων ιστορικού ενδιαφέροντος και η ευρύτερη διάδοση της γνώσης της καλλιτεχνικής και πολιτιστικής κληρονομιάς ενός κράτους μέλους(3).

(1) ΕΕ C 374 E της 28.12.2000, σελ. 181.

(2) ΕΕ C 374 E της 28.12.2000, σελ. 199.

(3) Βλέπε απόφαση της 26ης Φεβρουαρίου 1991 στηνπόθεση C-154-89, παράγραφος 21.